Document ID: 32002R1991

Uredba Evropskega parlamenta In Sveta (ES) št. 1991/2002
z dne 8. oktobra 2002
o spremembah Uredbe Sveta (ES) št. 577/98 o organizaciji vzorčne raziskave delovne sile v Skupnosti
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom, določenim v členu 251 Pogodbe [3],
ob upoštevanju naslednjega:
(1) Uredba Sveta (ES) št. 577/98 [4] določa osnovne predpise za vzorčno raziskavo delovne sile, katere namen je zagotoviti statistične informacije o stopnji in vzorcu ter trendih zaposlenosti in brezposelnosti v državah članicah.
(2) Hitra izvedba kontinuirane vzorčne raziskave delovne sile v državah članicah, predpisane z Uredbo (ES) št. 577/98, je veljala za prednostno nalogo v Akcijskem načrtu za statistične potrebe EMU, ki ga je potrdil Svet 19. januarja 2001.
(3) Od začetka veljavnosti Uredbe (ES) št. 577/98, je minilo dovolj časa, v katerem je državam članicam bilo omogočeno, da pripravijo ureditve in obveznosti, ki so potrebne za izvedbo te uredbe v celoti. Vendar vse države članice niso pripravile teh ureditev in obveznosti. Zato bi odstopanje, ki dovoljuje državam članicam, da opravijo raziskavo enkrat letno, moralo biti časovno omejeno.
(4) Ukrepi, potrebni za izvedbo Uredbe (ES) št. 577/98, bi morali biti sprejeti v skladu s Sklepom Sveta 1999/468/ES z dne 28. junija 1999 o postopkih za izvajanje pristojnosti, prenesenih na Komisijo [5].
(5) Uredbo (ES) št. 577/98 je treba v skladu z navedenim spremeniti.
(6) Po opravljenem posvetu z Odborom za statistični program ustanovljenim s Sklepom EGS 89/382/EGS (Euratom) [6] in v skladu s členom 3 navedenega sklepa -
SPREJELA NASLEDNJO UREDBO:
Člen 1
Uredba Sveta (ES) št. 577/98 se spremeni kot sledi:
1. v členu 1 se drugi odstavek nadomesti z:
"Raziskava je nepretrgana raziskava in zagotavlja četrtletne in letne rezultate; v prehodnem obdobju, ki traja najdlje do konca leta 2002, države članice, ki nimajo možnosti za izvedbo nepretrgane raziskave, izvedejo letno raziskavo, ki se opravi spomladi.
Z odstopanjem se prehodno obdobje podaljša
(a) do 2003 za Italijo;
(b) do 2004 za Nemčijo pod pogojem, da Nemčija zagotovi četrtletne nadomestne ocene glavnih agregatov vzorčne raziskave delovne sile ter tudi letne povprečne ocene agregatov za nekatere posebne agregate vzorčne raziskave delovne sile."
2. Člen 8 se nadomesti z:
"Člen 8
Postopek
1. Komisiji pomaga Odbor za statistični program, ki je ustanovljen s členom 1 Sklepa Sveta 89/382/EGS (Euratom) [7].
2. Pri sklicevanju na ta odstavek se uporabljata člena 5 in 7 Sklepa 1999/468/ES [8] ob upoštevanju določb člena 8 sklepa.
Obdobje iz člena 5(6) Sklepa 1999/468/ES je tri mesece.
3. Odbor sprejme svoj poslovnik."
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 8. oktobra 2002

Labels: 12
9
19